Golpo ti Alaska

Ti Golpo ti Alaska (, ) ket ti maysa nga ima ti Taaw Pasipiko nga ipalawag babaen ti killo iti akin-abagatan nga aplaya ti Alaska, manipud iti Peninsula ti Alaska ken Isla Kodiak iti laud aginggana iti Purpuro Alexander iti daya, a pakabirukan ti Glacier Bay ken ti Inside Passage.

Ti aplaya ti Golpo ket narangkis a pagtitiponan ti bakir, bantay ken ti bilang dagiti  glasier ti siklo ti atab.  Ti kadakkelan a glasier ti Alaska, ti Glasier Malaspina ken Glasier Bering, aglippias iti linia ti aplaya iti igid ti Golpo ti Alaska. Nakaro a nalennekan ti aplaya iti Cook Inlet ken Prince William Sound, dagiti dua a kadakkelan a naikapet a bagi ti danum. Daytoy ket mangiraan ti Luek Yakutat ken Cross Sound. Ti Luek Lituya (ti maysa a fijord iti amianan ti Cross Sound, ken abagatan ti Bantay Fairweather) ket ti lugar ti kadakeklan a nairehistro a tsunami iti pakasaritaan. Daytoy ket agserbi a kas nasalakniban a pagsangladan para kadagiti pagkalapan a bangka.

Ekolohia 
Naikeddeng ti Golpo ti Alaska a kas Klase I, ti produktibo nga ekosistema nga agraman kadagiti ad-adu ngem 300 a gramo iti karbon tunggal maysa a kuadro metro iti tinawen a naibatay iti datos ti SeaWiFS.

Mabirukan dagiti korales iti adalem a danum iti Golpo ti Alaska. Nakaited ti Primnoa pacifica iti pannakaimarka ti lokasion a kas Habitat Areas of Particular Concern. Ti P. pacifica ket ti korales iti nauneg a danum a kadawyan a mabirukan ditoy iti pagbaetan ti  ken .

Meteorolohia 
Ti Golpo ket nalatak nga agpatpataud kadagiti bagio. Maipatinayon pay iti panangiyetnag kadagiti adu a kantidad ti niebe ken yelo iti akin-abagatan nga Alaska, a pagresultaan daytoy kadagiti kadakkelan a konsentrasion iti abagatan iti Sirkulo ti Artiko, adu kadagiti bagio ti mapan iti abagatan iti igid dagiti aplaya ti British Columbia, Washington, Oregon, ken ti ad-adayo pay ngem abagatan a kas ti Akin-abagatan a California (kangrunaan iti las-ud dagiti pasamak ti El Niño). Kaaduan iti tudo ti panawen ti panagtutudo ken panagniebe iti Amianan a laud a Pasipiko ken Abagatan akinlaud nga Estados Unidos ket agtaud manipud iti Golpo ti Alaska.

Kalawa 
Ipalawag ti Gunglo ti Internasional a Hidrograpiko dagiti patingga ti Golpo ti Alaska a kas dagiti sumaganad:
Iti Amianna. Ti aplaya ti Alaska.

Iti Abagatan. Ti naimarka a linia manipud iti Rawis Spencer, ti Akin-amianan a patingga ti Pantar a Dandanum ti Abagatan daya nga Alaska ken British Columbia aginggana iti Punto Kabuch, ti Abagatan daya a patingga ti Baybay Bering, iti waya a mairaman amin dagiti kabagibang nga isla iti Golpo ti Alaska.

Ipalawag ti database ti Geographic Names Information System ti US Geological Survey ti Golpo ti Alaska a kas beddengan iti amianan babaen ti aplaya ti Alaska ken iti abagatan babaen ti linia a tumartaray manipud iti abagatan a patingga ti Isla Kodiak iti laud aginggan aiti Dixon Entrance iti daya.

Is-isla

Dagiti nagibasaran

Dagiti akinruar a silpo 

 World Atlas: Golpo ti Alaska – Mapa ken Deskripsion

Dagiti bagi ti danum ti Alaska
Dagiti golpo ti Taaw Pasipiko
Dagiti golpo ti Estados Unidos